6. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 96707 της 4/31 Οκτ. 1958 Περί τρόπου εισπράξεως δικηγορικών αμοιβών εις τας πολιτικάς υποθέσεις περιφερείας Δικηγορικού Συλλόγου Θεσσαλονίκης. Έχοντες υπ’ όψει το άρθρ. 1 του Ν.Δ. 3790/57 «περί τροποποιήσεως και συμπληρώσεως διατάξεών τινων του Κώδικος περί Δικηγόρων» ως και την από 4 Αυγ. 1958 γνωμοδότησιν του Διοικητικού Συμβουλίου του Δικηγορικού Συλλόγου Θεσσαλονίκης, αποφασίζομεν:  Όπως εντός του ελαχίστου ορίου Δικηγορικής αμοιβής του οριζομένου υπό του Κώδικος των Δικηγόρων, προκαταβάλλεται ποσοστόν κατά τας επομένας διατάξεις, του υπολοίπου της αμοιβής οφειλομένου κατά τον νόμον, ούτω: 1.Εφεξής εις τας κατωτέρω αναφερομένας πολιτικάς υποθέσεις και εις παν στάδιον της διαδικασίας και βαθμόν δικαιοδοσίας υποχρεούται ο διάδικος προ της επ’ ακροατηρίω συζητήσεως να προκαταβάλη εις το Ταμείον του Δικηγορικού Συλλόγου τα 3/5 του κατά τας διατάξεις του άρθρ. 100 και επ. του Ν.Δ. 3026/54 (Κώδικος Δικηγόρων) καθοριζομένου ελαχίστου ορίου αμοιβής δια τας υπό του Δικηγόρου ενεργουμένας εκάστοτε πράξεις της προδικασίας ως επίσης και δια την επ’ ακροατηρίω παράστασιν. 2.Η καταβολή του κατά τα ανωτέρω ποσοστού της δικηγορικής αμοιβής αποδεικνυομένη δια του κατά την παρ. 7 της παρούσης αποφάσεως διπλοτύπου εισπράξεως του Δικηγορικού Συλλόγου, επιβάλλεται επί των εξής πολιτικών υποθέσεων: α)Επί των πάσης φύσεως υποθέσεων και διαφορών των εκδικαζομένων υπό του Προέδρου των Πρωτοδικών κατά την επ’ αναφορά διαδικασίαν των άρθρ. 634 και επομ. Πολ. Δικ. ως και επί των βάσει ειδικών νόμων και κατά την δι’ αυτών καθιερουμένην διαδικασίαν προς οριστικήν ή προσωρινήν εκδίκασιν υπαχθεισών διαφορών εις την αρμοδιότητα του Προέδρου Πρωτοδικών ή του Ειρηνοδίκου. β)Επί των πάσης φύσεως υποθέσεων και διαφορών της εκουσίας ή αμφισβητουμένης δικαιοδοσίας των εκδικαζομένων κατά τας διατάξεις της κειμένης νομοθεσίας υπό του Πρωτοδικείου κατά την επ’ αναφορά διαδικασίαν των άρθρ. 640 και επ. Πολ. Δικονομίας. γ)Επί των δικών διαζυγίου ή ακυρώσεως γάμου. (Αντί των σελ. 402,49) Σελ. 402,49(α) 109-45 Προείσπραξη Δικηγορικής Αμοιβής 6.Δ.ζ.6 3.Της κατά τ’ ανωτέρω υποχρεωτικής προκαταβολής εξαιρούνται αι δίκαι επί αγωγών εκ συναλλαγματικών και γραμματίων εις διαταγήν, ως και αι αιτήσεις εκδόσεως διαταγής πληρωμής των τίτλων τούτων, εκδικαζόμεναι υπό του Προέδρου ή του Ειρηνοδίκου κατά την ειδικήν διαδικασίαν την προβλεπομένην υπό του Ν.Δ. της 13/19.9.25 ως τούτο ετροποποιήθη μεταγενεστέρως υπό του Ν.Δ. 2629/53 ως επίσης και αι πάσης φύσεως εργατικαί διαφοραί. Ομοίως αγωγαί εξώσεως ενώπιον του Ειρηνοδίκου λόγω καθυστερήσεως του μισθώματος. Ομοίως δεν επιτρέπεται η εφαρμογή της προεισπράξεως επί υποθέσεων εισαγομένων εις Δικαστήρια συνεδριάζοντα εκτός έδρας των Ειρηνοδικείων. 4.Κατά πάσαν νέαν συζήτησιν και εις παν στάδιον διαδικασίας προκαταβάλλεται ομοίως το καθορισθέν ποσοστόν αμοιβής δι’ αυτήν και τας εν τω μεταξύ γενομένας ενεργείας. 5.Της υποχρεώσεως της προκαταβολής της Δικηγορικής αμοιβής απαλλάσσονται οι κατά τας διατάξεις των άρθρ 220-224 της Πολ. Δικονομίας ως πένητες αναγνωριζόμενοι διάδικοι ως και οι εμπίπτοντες εις τας διατάξεις των άρθρ. 175 παρ. 2 (μεταξύ των οποίων και οι αποδεδειγμένως άποροι) και 201 παρ. 6 του Ν.Δ. 3026/54. Ομοίως απαλλάσσονται διάδικοι αι υποθέσεις των οποίων διεξάγονται δια δικηγόρων αμειβομένων δια παγίας αντιμισθίας. Η συνδρομή περιπτώσεώς τινος των άρθρ. 175 παρ. 2 και 201 παρ. 6 του Ν.Δ. 3026/54 και της τελευταίας περιπτώσεως της παρ. 7 του άρθρ. 1 του Ν.Δ. 3790/1957 αποδεικνύεται δι’ απλής εγγράφου υπευθύνου δηλώσεως του παρισταμένου δικηγόρου παρεχομένης επί του εγγράφου των προτάσεων, ή δια χωριστού εγγράφου. 6.Εις ας περιπτώσεις καθιερούται η προείσπραξις της αμοιβής, δεν επιτρέπεται η παράστασις του δικηγόρου άνευ προσαγωγής των σχετικών διπλοτύπων καταβολής της αμοιβής των πράξεων της προδικασίας και της επ’ ακροατηρίω συζητήσεως ή των ενδιαμέσων διαδικαστικών πράξεων. Επιτρέπεται πάντοτε η παράστασις ετέρου δικηγόρου αντί του εν τω διπλοτύπω αναφερομένου. 7.Η προείσπραξις ενεργείται δια διπλοτύπων αποδείξεων του Δικηγορικού Συλλόγου Θεσσαλονίκης συνερραμμένων και ηριθμημένων εις στελέχη ανά 50. Σελ. 402,50(α) 109-46 Τα διπλότυπα ως και το τμήμα το παραμένον εις το στέλεχος θα αναγράφουν το ονοματεπώνυμον του διαδίκου, του δικηγόρου, υπέρ ου η κατάθεσις, το είδος της δικαστικής ενεργείας, το Δικαστήριον ή την Αρχήν, ενώπιον της οποίας η δικαστική ενέργεια, το ποσόν της προεισπραττομένης αμοιβής ως και παν άλλο αναγκαίον στοιχείον. Εις τον προκαταβάλλοντα την αμοιβήν παραδίδονται τα δύο αποκόμματα του διπλοτύπου, εξ ων το εν προσάγεται υποχρεωτικώς εις το Δικαστήριον κατά την συζήτησιν της υποθέσεως ως δικαιολογητικόν της αμοιβής δια τας πράξεις της προδικασίας, τας επακολούθους διαδικαστικάς ενεργείας και την επ’ ακροατηρίω παράστασιν αυτού, το έτερον δε τούτων, χρησιμεύον ως δικαιολογητικόν αναλήψεως του κατατεθέντος ποσού, θα παραδίδεται εις τον αποδίδοντα τούτο Σύλλογον, συντασσομένης επ’ αυτού πράξεως εξοφλήσεως περιεχούσης και υπεύθυνον βεβαίωσιν του εξοφλούντος Δικηγόρου ότι παρέστη κατά την δικάσιμον ή ενήργησε την πράξιν της προδικασίας ή άλλην διαδικαστικήν πράξιν, δι’ ην η προκαταβληθείσα αμοιβή. Η απόδοσις εις τον εν τω διπλοτύπω αναφερόμενον Δικηγόρον ενεργείται υπό του Συλλόγου μετά δεκαήμερον από της εκδόσεως του διπλοτύπου. 8.Εκ του προκαταβαλλομένου κατά τα άνω ποσού θα παρακρατήται υπέρ του Δικηγορικού Συλλόγου Θεσσαλονίκης ποσοστόν 2% αποκλειστικώς προς αντιμετώπισιν των εκ της προεισπράξεως προκαλουμένων δαπανών. Εάν η εκ του ποσοστού τούτου απόδοσις δεν εξαρκή δια τας δαπάνας ταύτας η προκύπτουσα υπέρβασις καλύπτεται υπό του Συλλόγου εκ των λοιπών πόρων αυτού. Η ισχύς του παρόντος άρχεται μετά παρέλευσιν 30ημέρου από της δημοσιεύσεώς του εις την Εφημερίδα της Κυβερνήσεως. 6.Δ.ζ.6 Προείσπραξη Δικηγορικής Αμοιβής Δια την προείσπραξιν της δικηγορικής αμοιβής επί Πολιτικών υποθέσεων εις τας περιφερείας άλλων δικηγορικών συλλόγων εξεδόθησαν αι κάτωθι υπουργικαί αποφάσεις: Βόλου (απόφ. 33895 της 26 Μαρτ./25 Απρ. 1959 και 50301 της 6/20 Ιουν. 1962, ΦΕΚ Β΄ 211), επεκταθείσαι και επί άλλων πολιτικών υποθέσεων δια του Β.Δ. 631 της 30 Σεπτ. /16 Οκτ. 1964 (ΦΕΚ Α΄ 178). Δράμας (απόφ. 4990 της 30 Ιαν./18 Φεβρ. 1959). Έβρου (απόφ. 57474 της 16 Ιουν./1 Ιουλ. 1961, ΦΕΚ Β΄ 212) επεκταθείσα δια του Β.Δ. 381 της 7/23 Ιουν. 1962 (ΦΕΚ Α΄ 93). Εδέσσης (απόφ. 7305 της 31 Ιαν./17 Φεβρ. 1959). Ηλείας (απόφ. 23011 της 24 Φεβρ./18 Μαρτ. 1959). Ηρακλείου (απόφ. 78120 της 24 Ιουλ./14 Αυγ. 1959). Καλαμών (απόφ. 116045 της 10/31 Δεκ. 1958). Καρδίτσης (απόφ. 56016 της 10/31 Δεκ. 1958). Κατερίνης (απόφ. 69371 της 18 Ιουλ./8 Αυγ. 1960, ΦΕΚ Β΄ 357). Κορίνθου (απόφ. 114411 της 4/27 Νοεμ. 1958) επεκταθείσα δια του Β.Δ. 599 της 23 Αυγ./11 Σεπτ. 1961 (ΦΕΚ Α΄ 148). Λασιθίου (απόφ. 1757 της 22 Φεβρ./3 Μαρτ. 1964, ΦΕΚ Β΄ 82). Λευκάδος (απόφ. 93542 της 15/30 Σεπτ. 1959). Μεσολογγίου (απόφ. 85023 της 8 Αυγ./2 Σεπτ. 1958). Μυτιλήνης (απόφ. 24575 της 9/23 Μαρτ. 1959. Ετροποποιήθη δια της υπ’ αριθ. 112986 της 23 Δεκ. 1975/10 Φεβρ. 1976, ΦΕΚ Β΄ 175, ομοίας). Ξάνθης (απόφ. 4930 της 30 Ιαν./18 Φεβρ. 1959). Παρνασσίδος (απόφ. 66959 της 25 Ιουν./31 Ιουλ. 1959). Πατρών (απόφ. 78538 της 23/26 Αυγ. 1961, ΦΕΚ Β΄ 291). Ροδόπης (απόφ. 7327 της 31 Ιαν./18 Φεβρ. 1959). Ρόδου (απόφ. 98479 της 7/22 Μαρτ. 1961, ΦΕΚ Β΄ 91 και 111535 της 15/29 Νοεμ. 1967 ΦΕΚ Β΄ 704). Σερρών (απόφ. 6714 της 19 Ιαν./4 Φεβρ. 1961 ΦΕΚ Β΄ 38). Σύρου (απόφ. 115826 της 4/25 Νοεμ. 1958). Τρικάλων (απόφ. 106993 της 13 Οκτ./5 Νοεμ. 1958). Φλωρίνης (απόφ. 114935 της 4/27 Νοεμ. 1958). Δια την προείσπραξιν της δικηγορικής αμοιβής επί Ποινικών υποθέσεων εις τας λοιπάς περιφερείας δικηγορικών συλλόγων, εξεδόθησαν αι κάτωθι υπουργικαί αποφάσεις: Αγρινίου (απόφ. 83109 της 3/21 Αυγ. 1956, ΦΕΚ Β΄ 165). Άρτης (απόφ. 91209 της 14/27 Νοεμ. 1975, ΦΕΚ Β΄ 1397). Βεροίας (απόφ. 98439 της 19 Νοεμ./17 Δεκ. 1956, ΦΕΚ Β΄ 271) τροποποιηθείσα δια της 94181 της 6 Οκτ./9 Νοεμ. 1966, ΦΕΚ Β΄ 657 και 100962 της 5/11 Δεκ. 1975, ΦΕΚ Β΄ 1460). Βόλου (απόφ. 132826 της 31 Ιαν./14 Φεβρ. 1956, ΦΕΚ Β΄ 32). Γρεβενών (απόφ. 38422 της 9/22 Μαΐου 1963 (ΦΕΚ Β΄ 216). Γυθείου (απόφ. 127441 της 20 Δεκ. 1962/10 Ιαν. 1963, ΦΕΚ Β΄ 6). Δράμας (απόφ. 73726 της 13 Ιουλ./6 Αυγ. 1957). Έβρου (απόφ. 57489 της 30 Μαΐου/28 Ιουν. 1956, ΦΕΚ Β΄ 122). Εδέσσης (απόφ. 10615 της 30 Ιαν./14 Φεβρ. 1956, ΦΕΚ Β΄ 32, τροποποιηθείσα δια της υπ’ αριθ. 1654 της 10 Ιαν. 1959, ΦΕΚ Β΄ 37 και 35562 της 30 Απρ./19 Μαΐου 1966, ΦΕΚ Β΄ 311). Ευρυτανίας (απόφ. 7710 της 18 Ιαν./15 Φεβρ. 1957). Ζακύνθου (απόφ. 35540 της 6 Απρ./22 Μαΐου 1956, ΦΕΚ Β΄ 94). Ηλείας (απόφ. 32428 της 3 Απρ./22 Μαΐου 1956, ΦΕΚ Β΄ 94). Ηρακλείου (απόφ. 5027 της 30 Ιαν./14 Φεβρ. 1956, ΦΕΚ Β΄ 32). Θεσπρωτίας (απόφ. 90066 της 25 Αυγ./21 Σεπτ. 1956, ΦΕΚ Β΄ 191) τροποποιηθείσα δια της 15815 της 7 Μαρτ./2 Απρ. 1957 (ΦΕΚ Β΄ 99). Θηβών (απόφ. 131628 της 15 Δεκ. 1958/13 Ιαν. 1959). Ιωαννίνων (απόφ. 82390 της 7 Αυγ./1 Σεπτ. 1958), τροποποιηθείσα δια της υπ’ αριθ. 57262 της 9 Ιουλ./12 Σεπτ. 1969 ομοίας (ΦΕΚ Β΄ 577). Καβάλας (απόφ. 78275 της 21 Ιουλ./6 Αυγ. 1956, ΦΕΚ Β΄ 153). Καλαμών (απόφ. 2954 της 18 Ιαν./15 Φεβρ. 1957). Καρδίτσης (απόφ. 76137 της 30 Ιουλ./26 Σεπτ. 1967). Καστορίας (απόφ. 23599 της 5 Μαρτ./2 Απρ. 1957). Κατερίνης (απόφ. 5346 της 18 Απρ./10 Μαΐου 1958) τροποποιηθείσα δια της 19307 της 4 Μαρτ./27 Απρ. 1960 (ΦΕΚ Β΄ 173). Κερκύρας (απόφ. 106103 της 3/21 Οκτ. 1957). Κεφαλληνίας (απόφ. 88879 της 24 Αυγ./24 Σεπτ. 1956, ΦΕΚ Β΄ 193). Κοζάνης (απόφ. 24499 της 14 Μαρτ./7 Απρ. 1956, ΦΕΚ Β΄ 70). (Αντί της σελ. 402,51(ζ) Σελ. 402,51(η) Τεύχος 588-Σελ. 15 Προείσπραξη Δικηγορικής Αμοιβής 6.Δ.ζ.6 Κορίνθου (απόφ. 6282 της 30 Ιαν./14 Φεβρ. 1956, ΦΕΚ Β΄ 32) τροποποιηθείσα δια της 53001 της 18 Μαΐου/2 Ιουν. 1956 (ΦΕΚ Β΄ 102). Κω (απόφ. 68799 της 25 Ιουν./23 Ιουλ. 1957) τροποποιηθείσα δια της 25545 της 15 Μαρτ./22 Απρ. 1965 (ΦΕΚ Β΄ 290). Λαμίας( απόφ. 86093 της 18 Αυγ./21 Σεπτ. 1966 ΦΕΚ Β΄ 191, τροποποιηθείσα δια της υπ’ αριθ. 37405 της 30 Απρ./17 Μαΐου 1966, ΦΕΚ Β΄ 309). Λαρίσης (απόφ. 13329 της 14/28 Φεβρ. 1956, ΦΕΚ Β΄ 46). Λασιθίου (απόφ. 14564 της 5 Φεβρ./7 Μαρτ. 1958). Λεβαδείας (απόφ. 32011 της 25 Απρ./8 Μαΐου 1957) τροποποιηθείσα δια της 3775 της 22 Μαρτ./5 Μαΐου 1960, ΦΕΚ Β΄ 190 και 58714 της 20 Οκτ./8 Νοεμ. 1975, ΦΕΚ Β΄ 1287 και 107555 της 25 Νοεμ./5 Δεκ. 1975, ΦΕΚ Β΄ 1436). Λευκάδος (απόφ. 69969 της 6/22 Αυγ. 1956, ΦΕΚ Β΄ 166). Μεσολογγίου (απόφ. 30120 της 23 Μαρτ./21 Μαΐου 1956, ΦΕΚ Β΄ 93) τροποποιηθείσα δια της 67330 της 5/24 Ιουλ. 1956 (ΦΕΚ Β΄ 146) και δια της 90000 της 23 Σεπτ./5 Νοεμ. 1966 (ΦΕΚ Β΄ 644). Μυτιλήνης (απόφ. 95109 της 12 Νοεμ./6 Δεκ. 1956, ΦΕΚ Β΄ 262. Ετροποποιήθη δια της υπ’ αριθ. 112986 της 23 Δεκ. 1975/10 Φεβρ. 1976, ΦΕΚ Β΄ 175, ομοίας). Ξάνθης (απόφ. 80747 της 18 Δεκ. 1957/25 Ιαν. 1958). Παρνασσίδος (απόφ. 23909 της 7 Μαρτ./2 Απρ. 1957). Πατρών (απόφ. 64117 της 15 ιουν./17 Ιουλ. 1956, ΦΕΚ Β΄ 142) και 93316 της 20 Νοεμ./7 Δεκ. 1956 (ΦΕΚ Β΄ 264). Ρεθύμνης (απόφ. 27955 της 14 Μαρτ./7 Απρ. 1956, ΦΕΚ Β΄ 70). Ροδόπης (απόφ. 72284 της ς7 Ιουλ./6 Αυγ. 1956, ΦΕΚ Β΄ 153). Ρόδου (απόφ. 72753 της 14 Ιουλ./11 Αυγ. 1956, ΦΕΚ Β΄ 156) τροποποιηθείσα δια της 81691 της 23 Σεπτ./9 Νοεμ. 1966 (ΦΕΚ Β΄ 654). Σερρών (απόφ. 77402 της 26 Ιουλ./16 Αυγ. 1958). Σπάρτης (απόφ. 52623 της 19 Μαΐου/28 Ιουν. 1956, ΦΕΚ Β΄ 123). Σύρου (απόφ. 72393 της 12 Ιουλ./13 Αυγ. 1956, ΦΕΚ Β΄ 157). Σελ. 402,52(η)  Τεύχος 588-Σελ. 16 Τρικάλων (απόφ. 83092 της 7 Αυγ./2 Σεπτ. 1958) τροποποιηθείσα δια της 42468 της 28 Απρ./11 Μαΐου 1961 (ΦΕΚ Β΄ 149). Φλωρίνης (απόφ. 19346 της 22 Μαρτ./4 Απρ. 1956, ΦΕΚ Β΄ 69). Χαλκίδος (απόφ. 34541 της 3 Απρ./22 Μαΐου 1956, ΦΕΚ Β΄ 94). Χανίων (απόφ. 28237 της 17 Μαρτ./7 Απρ. 1956, ΦΕΚ Β΄ 70). Χίου (απόφ. 15987 της 4 Μαρτ./28 Απρ. 1965, ΦΕΚ Β΄ 295). 6.Δ.ζ.6 Προείσπραξη Δικηγορικής Αμοιβής

[Source: greek_legal_code_raptarchis | Tokens: 10046]